CONVOCATÒRIA D'AJUDES PER A LA CREACIÓ DE XARXES TECNOLÒGIQUES D'INNOVACIÓ EDUCATIVA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/812)
  + [Valencià](/va/acuerdo/812)






Selector de idioma

Leer

* [Español](/es/acuerdo/812)
* [Valencià](/va/acuerdo/812)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA CREACIÓ DE XARXES TECNOLÒGIQUES D'INNOVACIÓ EDUCATIVA[Butlletí Oficial Universitat d'Alacant](/ca/Publicacion)
=============================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA CREACIÓ DE XARXES TECNOLÒGIQUES D'INNOVACIÓ EDUCATIVA

Data d'aprovació
:   06/02/2008

Data de publicació
:   21/02/2008

Òrgan competent
:   Vicerector de Tecnologia i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=812.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/812)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/812)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA CREACIÓ DE XARXES TECNOLÒGIQUES D'INNOVACIÓ EDUCATIVA&url=https://www.boua.ua.es/va/acuerdo/812)

**Títol:** CONVOCATÒRIA D'AJUDES PER A LA CREACIÓ DE XARXES TECNOLÒGIQUES D'INNOVACIÓ EDUCATIVA

**Secció:** CONVOCATÒRIES I CONCURSOS

**Òrgan:** Vicerector de Tecnologia i Innovació Educativa

**Data d'aprovació:** dimecres, 6 de febrer de 2008

CONVOCATÒRIA D’AJUDES PER A LA CREACIÓ DE XARXES TECNOLÒGIQUES D'INNOVACIÓ EDUCATIVA  
    
 1. OBJECTIU I DOTACIÓ  
 Amb la finalitat de millorar la qualitat del procés d'ensenyament+aprenentatge amb la utilització de les Tecnologies de la Informació i la Comunicació (TIC), el Vicerectorat de Tecnologia i Innovació Educativa convoca ajudes per a l'establiment de xarxes tecnològiques formades pel professorat de la Universitat d'Alacant que tinguen per objectiu dissenyar i participar  en l'elaboració de materials multimèdia per a la docència. Aquests materials, tal com expliquem en el punt següent, hauran de reunir una sèrie de característiques concretes.   
 Tindran especial consideració les xarxes compostes per grups multidisciplinaris, ja que un dels objectius de la composició de les xarxes temàtiques és l'intercanvi d'experiències i la reutilització dels materials creats.  
 No seran tingudes en comptes les xarxes que tinguen una temàtica i una finalitat similar a la convocatòria de xarxes d'investigació finançades per l'ICE o a la convocatòria de xarxes tecnològiques d'introducció de programari lliure en assignatures.  
 La dotació global d'aquesta convocatòria d'ajudes per a la creació de Xarxes Tecnològiques d'Innovació Educativa ascendeix a un mínim de 60.000 €. Com que els objectius concrets perseguits per les ajudes recollides en el pla d'actuacions del Vicerectorat de Tecnologia i Innovació Educativa per a l’any 2008 són convergents, el Vicerector de Tecnologia i Innovació Educativa podrà incrementar la dotació inicial de qualsevol de les ajudes amb els excedents que es puguen produir en les restants. L'assignació per xarxa no superarà els 300 € en les modalitats d'àudio i vídeo, i els 600 € en la d'experiments virtuals. És possible la participació d'una mateixa xarxa en una, dues o tres modalitats; en aquest cas, la dotació serà acumulativa, i la màxima possible ascendirà a 1.200 €.  
 Aquesta convocatòria tanca el pla plurianual de tres anys (2006, 2007 i 2008) d'ajudes d'innovació tecnològica educativa del Vicerectorat de Tecnologia i Innovació Educativa de la Universitat d'Alacant.  
 2. TIPUS DE XARXES  
 En aquesta convocatòria es defineixen tres modalitats de participació per a una mateixa xarxa, diferents segons la naturalesa dels materials multimèdia generats. És possible la participació d'una mateixa xarxa en una, dues o tres modalitats conjuntament. Les diferents xarxes concorrents poden optar per dissenyar i participar en l'elaboració de les modalitats:   
 2.1     Àudio. Enregistrament, com a mínim, de cinc fitxers d'àudio (podcast), descarregables per l'alumne des de Campus Virtual, de continguts relacionats amb una assignatura o més d’una:  
 - El professorat haurà d'elaborar el guió i realitzar l'enregistrament dels fitxers amb els mitjans facilitats per l'àrea ITE (Innovació Tecnològica Educativa) del Servei d'Informàtica.  
 - L'equip tècnic de l'àrea ITE (Innovació Tecnològica Educativa) del Servei d'Informàtica realitzarà l'edició dels fitxers seguint les indicacions del professorat.  
 2.2 Vídeo. Realització d'un guió de vídeo que no excedirà els 10 minuts de durada, amb un contingut que abaste totalment o parcialment algun dels objectius d'una assignatura o de més d’una.  
 - El professorat haurà de realitzar el guió de vídeo.  
 - L'equip tècnic de l'àrea ITE (Innovació Tecnològica Educativa) del Servei d'Informàtica realitzarà el vídeo.  
 - En la fase d'edició, el professorat haurà de treballar amb l'equip tècnic en la definició de tots els aspectes d'àmbit no estrictament tècnic que siguen necessaris per a obtenir un producte de qualitat.  
 2.3 Experiments virtuals. Seran animacions o simulacions. En qualsevol cas, hauran de complir dos requisits:  
 2.3.1            El professorat haurà d'elaborar prèviament el guió de l‘experiment virtual, tenint en compte que necessàriament haurà de complir aquestes característiques:  
 - Permetre la interactivitat de l'alumnat.  
 - Contenir els fonaments teòrics.  
 - Contenir una guia per a la realització de l'experiment.  
 - Dur associada una pràctica d'una assignatura, com a mínim.  
 - Dur associada una prova d'autoavaluació per a l'alumnat.  
 2.3.2            L'equip tècnic de l'àrea ITE (Innovació Tecnològica Educativa) del Servei d'Informàtica s'encarregarà de desenvolupar l'animació o simulació en estreta col·laboració amb el professorat, el qual participarà en els aspectes d'àmbit no estrictament tècnic que siguen necessaris per a obtenir un producte de qualitat. L'equip tècnic elaborarà un manual d'ús ofimàtic de l'experiment virtual quan es considere necessari.   
 3. SOL·LICITANTS  
 Una xarxa tecnològica d'innovació educativa podrà estar formada per grups de professors de la Universitat d'Alacant, en la qual un d’ells assumirà el paper de coordinador.  
 El nombre mínim de professors per a compondre una xarxa serà de 4 i el màxim de 10.  
 Un professor pot pertànyer a una única xarxa tecnològica d'innovació educativa. Aquesta xarxa pot participar en una, dues o tres modalitats conjuntament.  
 4. SEGUIMENT I SUPORT TÈCNIC  
 El seguiment de las xarxes, el suport tècnic i l'assessorament metodològic seran canalitzats a través de l'àrea ITE (Innovació Tecnològica Educativa) del Servei d'Informàtica.   
 5. TERMINIS  
 Presentació de les sol·licituds: des de l'endemà de la publicació en el BOUA fins al 18 de març de 2008.  
 Resolució i comunicació de les ajudes: abril de 2008.  
 Disponibilitat de l'ajuda: ingrés del 50 % de l'ajuda el maig de 2008. Ingrés del 50 % restant una vegada estiga enllestida la xarxa amb l’elaboració dels materials compromesos, sempre dins de l'any natural 2008. Per a obtenir l'ajuda serà obligatori el compromís formal de la presentació dels resultats i l’assistència majoritària dels professors proponents a les Jornades d'Innovació Tecnològica Educativa organitzades pel Vicerectorat de Tecnologia i Innovació Educativa.  
 Finalització de les xarxes: els materials hauran d'estar enllestits per al 15 de novembre de 2008 en totes les modalitats.  
 6. PROCEDIMENT DE SOL·LICITUD  
 Les sol·licituds es faran telemàticament a través de Campus Virtual en el termini establit en la convocatòria. Amb l'aplicació electrònica es generarà una còpia en paper de la sol·licitud que es presentarà, amb les signatures corresponents, en el Registre General de la Universitat d'Alacant o en els registres auxiliars situats en les secretaries de centre i en la Seu d'Alacant, dirigida al vicerector de Tecnologia i Innovació Educativa.  
    
 El model d'imprès en què es detallaran els participants i els objectius de la xarxa està disponible en l'adreça web:   
<http://www.ua.es/va/servicios/si/ite/convocatorias/impresos_2008.html>  
    
 7. VALORACIÓ DE LES XARXES I CONCESSIÓ D'AJUDES  
 Les propostes seran seleccionats per un comitè de valoració constituït per:  
 -Vicerector de Tecnologia i Innovació Educativa  
 -Director del Secretariat d'Innovació Tecnològica   
 -Director del Secretariat d'Informació Bibliogràfica i Documental  
 - Directora del Secretariat d'Informàtica  
 - Director del Servei d'Informàtica  
 - Representant de la Facultat d'Educació  
 - Representant de l'Escola Politècnica Superior  
 - Representant de l'àrea ITE  
 - Representant de l'ICE  
 - Representant del Consell d‘Alumnes  
 8. OBLIGACIONS  
 Els beneficiaris d'aquestes ajudes es comprometen a:  
 - Proporcionar la informació que demande el Vicerectorat i el comitè de valoració sobre el projecte i la xarxa.  
 - Aplicar i utilitzar el material elaborat en el procés d'ensenyament+aprenentatge de les seues assignatures.  
 - Participar en la Trobada sobre Innovació Tecnològica Educativa de la UA, que tindrà lloc el 2009, amb la presentació d’una comunicació o d’un pòster (s'anunciarà quan serà moment) que incidisca en l'impacte educatiu del material elaborat.  
 - Fer constar l'ajuda rebuda en qualsevol publicació o activitat de difusió dels resultats.  
 - Els materials generats arran d'aquesta convocatòria hauran de ser autoarxivats en el Repositori Institucional de la Universitat d'Alacant (RUA) en la comunitat que s'establisca a aquest efecte.  
 - En cap cas s'aplicarà la subvenció a remuneracions extraordinàries del personal docent o investigador numerari implicat en el projecte.   
    
 Alacant, 6 de febrer de 2008   
EL VICERECTOR DE TECNOLOGIA I INNOVACIÓ EDUCATIVA  
 Faraón Llorens Largo





[Carretera Sant Vicent del Raspeig s/n  
03898 Sant Vicent del Raspeig - Alacant  
 Tel. 62 977 4212 - Fax 80 721 7870](https://www.google.es/maps/@65.316894,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12746&trk=tyah&trkInfo=tarId%8J3619088851951%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)